TRAVANJ

Ksenija Grozdanić

Draga djeco, zovem se Travanj,

upravo sam stigao,

i rado bih vam o sebi

nekoliko riječi rekao.

Volim kad je u prirodi sve zeleno,

zelenilo svim srcem obožavam!

Zbog toga svaku livadu i granu

zelenom bojom oslikavam.

Raspoloženje brzo mijenjam,

ujutro sretan, popodne tužan,

preporučam, ponesite kišobran

i kad je lijep, sunčan dan.

Ah, i još sam skoro zaboravio

jedan važan detalj mali;

ja sam vam poznat

po prvotravanjskoj šali!

Read more: <http://www.pjesmicezadjecu.com/proljetne-i-uskrsne-pjesmice/travanj.html#ixzz6IIUnAMOe>